title: Octave Mirbeau
text: Lolofereon akoles is piraf, vanpir riwe megrusutes ( va nevama icde tresera, va « Renara ke erbudikya » ( L’Amour de la femme vénale ) awitisa kaiki awalkera… koe Balgaria !, wori sutelar ) aze ko Triel bulur lize do yona imwa isu trutca ke yon linges nik va int gu oruzuca ke ayikeem vinur. 1914 Geja va bat ayik alokon rankeyes va gomilafa klicuca ke kota geja is ixuleyes va francagermanafa nuca ten gripokoler. Ba 16/02/1917 awalker. Vani konak viel, rofavesa nyobrikya koe Le Petit Parisien fela va rolafa « Gaderopafa bafela ke Octave Mirbeau », va testaf gugafamaf krent, awisir. Nik ke suterotapik va bata krizafa volgivarinda giopon ranked, dana va namira va Octave Mirbeau jontikedje webeter.